เรื่องร้องเรียน: โรงงานกระดาษเลขที่15ซอยสะแกงาม14แยก19ถนนสะแกงามแสมดำเขตบางขุนเทียนเครื่องจักรทำงานส่งเสียงดัง และปล่อยน้ำเสียจากห้องน้ำลงบนพื้นส่งกลิ่นเหม็นรบกวนมาข้างบ้าน
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบติดตามผลเป็นระยะๆ พบว่าผู้ประกอบการได้ดำเนินการแก้ไข โดยกำจัดและดูดสิ่งปฏิกูลเป็นระยะๆ เพื่อป้องกันกลิ่นรบกวน และขณะนี้อยู่ระหว่างนัดหมายผู้รับเหมาก่อสร้างเข้าดำเนินการปรับปรุงแก้ไขทางระบายนำ้และระบบบำบัดน้ำเสียเนื่องจากบริเวณดังกล่าวไม่มีทางระบายน้ำสาธารณะทำให้มีนำ้ท่วมขังเมื่อฝนตกอาจทำให้เกิดกลิ่นรบกวน ได้สอบถามผู้พักอาศัยบริเวณใกล้เคียง แจ้งว่าเรื่องกลิ่นและเสียงลดน้อยลง แต่ขอให้ดำเนินการติดตามผลอย่างต่อเนื่อง เพื่อป้องกันและแก้ไขเหตุเดือดร้อนรำคาญ จึงได้กำชับผู้ประกอบการให้เร่งรัดดำเนินการและห้ามกระทำการใดๆ จนก่อให้เกิดเหตุเดือดร้อนรำคาญแก่ผู้พักอาศัยบริเวณใกล้เคียง ทั้งนี้ สำนักงานเขตบางขุนเทียน จักติดตามเรื่องร้องทุกข์กรณีนี้อย่างต่อเนื่อง ขอบคุณครับ
ความเห็นของผู้แจ้ง: ปัญหาปล่อยน้ำเสียลงพื้นไม่เห็นรายงานเลย
พื้นที่: แขวงแสมดำ เขตบางขุนเทียน กรุงเทพมหานคร